วิทยาลัยแพทยศาสตร์ศรีสวางควัฒน

คณะแพทยศาสตร์ศรีสวางควัฒน () เป็นสถาบันการศึกษาแพทยศาสตร์ที่ตั้งอยู่ในเขตหลักสี่ กรุงเทพมหานคร โดยพระบาทสมเด็จพระวชิรเกล้าเจ้าอยู่หัวพระราชทานนามจากพระนามทรงกรมของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นส่วนหนึ่งของ ราชวิทยาลัยจุฬาภรณ์ ปัจจุบัน รองศาสตราจารย์ นายแพทย์ธีรภัทร อึ้งตระกูล เป็น รักษาการคณบดีคณะแพทยศาสตร์ศรีสวางควัฒน

 ประวัติ 
คณะแพทยศาสตร์ศรีสวางควัฒน จัดตั้งขึ้นโดยพระปณิธานใน  ศาสตราจารย์  ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี องค์ประธานราชวิทยาลัยจุฬาภรณ์ โดยแรกก่อตั้งเมื่อวันที่ 18 พฤษภาคม พ.ศ. 2558 ได้รับพระราชทานนามว่า “สำนักวิชาแพทยศาสตร์และการสาธารณสุข” สังกัดโรงพยาบาลจุฬาภรณ์ มูลนิธิจุฬาภรณ์ เพื่อผลิตแพทย์และบุคลากรทางการแพทย์ในสาขาที่ขาดแคลน ต่อมามีการจัดตั้งราชวิทยาลัยจุฬาภรณ์ (รจภ.) ขึ้นเมื่อวันที่ 19 มกราคม พ.ศ. 2559 จึงได้รับการเปลี่ยนชื่อเป็น “คณะแพทยศาสตร์และการสาธารณสุข” และย้ายเข้าไปอยู่ในสังกัดวิทยาลัยวิทยาศาสตร์การแพทย์เจ้าฟ้าจุฬาภรณ์ (ววจ.) ภายใต้รจภ. 

ในวันที่ 8 ตุลาคม พ.ศ. 2564 สภารจภ. ได้มีมติน้อมรับพระดำริในองค์ประธานรจภ.ที่ทรงพระกรุณาโปรดเกล้าฯ พระราชทานนามใหม่ให้เป็น “วิทยาลัยแพทยศาสตร์ศรีสวางควัฒน (วพศส.)” เนื่องในโอกาสมหามงคลทรงเจริญพระชนมายุ 64 พรรษา โดยมีการแยก วพศส. ออกมาจาก ววจ. เพื่อเป็นหน่วยงานภารกิจเฉพาะที่ขึ้นตรงต่อเสขาธิการราชวิทยาลัยจุฬาภรณ์ 

ต่อมาประกาศราชวิทยาลัยจุฬาภรณ์ เรื่อง การจัดตั้งส่วนงานและกำหนดหน้าที่ส่วนงานของราชวิทยาลัยจุฬาภรณ์ พ.ศ. 2568 ประกาศ ณ วันที่ 13 ธันวาคม 2567 มีการปรับโครงสร้างใหม่ของ รจภ. และทรงพระกรุณาโปรดเกล้าฯ พระราชทานนามใหม่ให้เป็น “คณะแพทยศาสตร์ศรีสวางควัฒน” เป็นส่วนงานที่ขึ้นตรงกับราชวิทยาลัยจุฬาภรณ์ โดยมีผลบังคับใช้ วันที่ 3 มกราคม พ.ศ. 2568

 หลักสูตรการศึกษา 
คณะแพทยศาสตร์ศรีสวางควัฒน ดำเนินพันธกิจด้านการศึกษาโดยจัดการเรียนการสอน ดังนี้  

ระดับปริญญาตรี จำนวน 2 หลักสูตร ได้แก่  

 หลักสูตรวิทยาศาสตรบัณฑิต สาขาวิชาวิทยาศาสตร์ข้อมูลสุขภาพ ร่วมกับคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี (มจธ.)   

 หลักสูตรแพทยศาสตรบัณฑิต  

ระดับปริญญาโท จำนวน 3 หลักสูตร ได้แก่   

 หลักสูตรวิทยาศาสตรมหาบัณฑิต สาขาวิชาฟิสิกส์การแพทย์   
 หลักสูตรวิทยาศาสตรมหาบัณฑิต สาขาวิชาสุขภาพดิจิทัล  
 หลักสูตรวิทยาศาสตรมหาบัณฑิต สาขาวิชาตจวิทยา   

ระดับปริญญาเอก จำนวน 1 หลักสูตร คือ 

 หลักสูตรปรัชญาดุษฎีบัณฑิต สาขาวิชาฟิสิกส์การแพทย์และวิศวกรรมการแพทย์ (หลักสูตรนานาชาติ) Doctor of Philosophy Program in Medical Physics and Medical Engineering (International Program)   

 โรงพยาบาลมหาวิทยาลัย 
 โรงพยาบาลมหาวิทยาลัย จังหวัด สังกัดโรงพยาบาลจุฬาภรณ์เขตหลักสี่ กรุงเทพมหานคร ราชวิทยาลัยจุฬาภรณ์ สถาบันร่วมผลิตแพทย์ จังหวัด สังกัดศูนย์แพทยศาสตรศึกษาชั้นคลินิก โรงพยาบาลนครปฐมจังหวัดนครปฐมสำนักงานปลัด กระทรวงสาธารณสุขศูนย์แพทยศาสตรศึกษาชั้นคลินิก โรงพยาบาลเพชรบูรณ์จังหวัดเพชรบูรณ์สำนักงานปลัด กระทรวงสาธารณสุข

 ดูเพิ่ม 
 รายชื่อสถาบันแพทยศาสตร์ในประเทศไทย

 อ้างอิง 

หมวดหมู่:ก่อตั้งในประเทศไทยในปี พ.ศ. 2559
หมวดหมู่:คณะแพทยศาสตร์ในประเทศไทย
หมวดหมู่:ราชวิทยาลัยจุฬาภรณ์
หมวดหมู่:สถานที่ที่ตั้งชื่อตามพระนามของสมเด็จเจ้าฟ้าฯ กรมพระศรีสวางควัฒน วรขัตติยราชนารี
หมวดหมู่:สถานศึกษาในเขตหลักสี่